钦定古今图书集成/明伦汇编/官常典/第705卷 > 通鉴纲目 > 南诏陷交阯经略使蔡袭死之
## 钦定古今图书集成/明伦汇编/官常典/第705卷 > 通鉴纲目 > 南诏陷交阯经略使蔡袭死之

书法。于是城陷，身集十矢，趋监军船不及，遂溺海死，
非死志也，则何以书“死”之？自蔡京请罢戍兵，袭作十
必死之书以告宰相，袭固知有必死之理矣，寇至弗
去，守御三月，力屈不降，谓非死节可乎？《纲目》书蔡京
伏诛于先，书蔡袭死之于后，所以重嘉袭也。自是历
僖、昭及唐亡，天下之乱极矣。书“死之”者，蔡袭一人而
已，安得不深予之？